Matthew Santoro

Matthew Santoro (s. 16. heinäkuuta 1985 Welland, Ontario, Kanada) on kanadalainen YouTube-persoona, entinen kirjanpitäjä ja näyttelijä. Hän tekee top 10 -listoja ja "50 Amazing Facts to Blow Your Mind" -sarjaa, joita hän lähettää YouTuben pääkanavalleen maanantaisin ja perjantaisin. Lisäksi hän ylläpitää videoblogikanavaa, jolle hän lähettää uusia videoita päivittäin sekä pelikanavaa, jonne hän lähettää uusia videoita kolme kertaa viikossa. Vuonna 2016 hän julkaisi kirjan Mind = Blown.

Kesäkuussa 2016 Santoron pääkanavalla oli 5,4 miljoonaa tilaajaa ja hänen videoitaan on katsottu lähes 710 miljoonaa kertaa. Hän rekisteröityi YouTubeen 13. helmikuuta 2010.

Hän tulee esiintymään Resident Evil: The Final Chapter -elokuvassa zombina. Hän työskenteli Lilly Singhin, Olga Kayn, Toby Turnerin, Arnold Schwarzeneggerin ja monien muiden kanssa Terminator Genisys: The YouTube Chroniclesin, Terminator Genisys -elokuvan oheissarjan parissa.

Matthew Santoro asuu Torontossa.

Lähteet

Videobloginpitäjät
Tubettajat
Kanadalaiset näyttelijät
Vuonna 1985 syntyneet
Elävät henkilöt